钦定古今图书集成/明伦汇编/氏族典/第341卷 > 刘永
## 钦定古今图书集成/明伦汇编/氏族典/第341卷 > 刘永

按《万姓统谱》：“永字克修，大庾人。永乐中，由进士初授
刑部主事，升郎中，才名甚著。奉敕巡按万全，政望赫
然。正统中，升荆州知府。时方重郡守，天下大府数十，
咸慎选其人。永以大学士东里杨文贞公荐，升荆州，
乃奉玺书之任。性廉介，劝农兴学，均赋简讼，清吏弊，
遏强暴，革郡政之为病者十数事，兵民共获其利，戴”
之如父母。府城初有亲藩，所行多不法，民被害。永疏
闻于朝，械系下诏狱，几害命。朝审，竟直其言，复职，处
宗室如祖训。后守制去郡，军民寡母孤儿几千人，徒
步走京师，恳请于朝，夺情起永复为郡。前后历十四
年，将大用，卒于任。民立祠肖像祀之，至今不忘。